KSL วิ่งแรง 8% นิวไฮรอบ 10 เดือน โบรกฯ แนะ “ซื้อ” รับราคาน้ำตาลโลกพุ่งต่อเนื่อง
KSL วิ่งแรง 8% นิวไฮรอบ 10 เดือน โบรกฯ แนะ "ซื้อ" รับราคาน้ำตาลโลกพุ่งต่อเนื่อง ล่าสุดอยู่ที่ 2.60 บาท บวก 0.20 บาท หรือ 8.33% มูลค่าซื้อขาย 23.39 ล้านบาท
KSL วิ่งแรง 8% นิวไฮรอบ 10 เดือน โบรกฯ แนะ "ซื้อ" รับราคาน้ำตาลโลกพุ่งต่อเนื่อง ล่าสุดอยู่ที่ 2.60 บาท บวก 0.20 บาท หรือ 8.33% มูลค่าซื้อขาย 23.39 ล้านบาท
5 ม.ค. 2564

ผู้สื่อข่าวรายงานว่า ราคาหุ้น บริษัท น้ำตาลขอนแก่น จำกัด (มหาชน) หรือ KSL ล่าสุด ณ เวลา 10.17 น. อยู่ที่ 2.60 บาท บวก 0.20 บาท หรือ 8.33% สูงสุดที่ 2.62 บาท ต่ำสุดที่ 2.44 บาท ด้วยมูลค่าซื้อขาย 23.39 ล้านบาท โดยราคาหุ้น KSL ปรับตัวขึ้นสูงสุดในรอบ 10 เดือน นับตั้งแต่ราคาหุ้นอยู่ที่ระดับ 2.64 บาท เมื่อวันที่ 21 ก.พ.2563

ด้าน บล.บัวหลวง ระบุในบทวิเคราะห์ ยังคงคำแนะนำ “ซื้อ” KSL ราคาเป้าหมาย 2.70 บาท โดย KSL รายงานกำไรสุทธิ 4Q20 (งวด ส.ค.-ต.ค.) ที่ 96 ล้านบาท ทรงตัวเมื่อเทียบจากปีก่อน แต่ลดลง 51% เมื่อเทียบจากไตรมาสก่อน หากตัดรายการพิเศษออกกำไรหลักอยู่ที่ 93 ล้านบาท พลิกเป็นกำไรเมื่อเทียบจากปีก่อน แต่ลดลง 51% เมื่อเทียบจากไตรมาสก่อน กำไรหลักดีกว่าที่บล.บัวหลวง คาดจาก SG&amp;A และค่าใช้จ่ายดอกเบี้ยที่ต่ำกว่าคาด, ส่วนแบ่งกำไรจาก BBGI มากกว่าคาด และการกลับรายการทางภาษี
ทั้งนี้ประเมินกำไรไตรมาส 1/64 (งวด พ.ย.-ม.ค.) ลดลงเมื่อเทียบจากปีก่อน แต่เพิ่มขึ้นเมื่อเทียบจากไตรมาสก่อน ล่าสุดราคาน้ำตาลในตลาดโลกปรับตัวขึ้นมาทำระดับสูงสุดในรอบ 10 เดือนหนุนโดยการนำเข้าน้ำตาลจากจีนที่มากขึ้นและความกังวลประเด็นภาวะแห้งแล้งในบราซิลที่คาดจะกระทบต่อผลผลิตในงวดปี 2564/65